text: Se video fra røveri i Ølgod
  19 februar 2013 kl. 12.18
  Politiet offentliggør nu hele overvågningsvideoen fra et væbnet røveri i supermarkedet Kiwi i Ølgod. To mænd truede personalet med pistoler. Røveriet var overstået på to minutter. Se hele videoen på tvsyd.dk
  Politiet har offentliggjort fotos fra røveriet, som skete den 21. januar kort før lukketid, kl. 22. Men offentliggørelsen har ikke ført til opklaring. Derfor udsendes hele overvågningsvideoen - i håb om, at nogen kan genkende de to maskerede mænd.
  Mændene truede med pistoler en ansat ved kassen til at udlevere kontanter og nogle kartoner cigaretter.
  De to mænd talte dansk og var begge ca. 18 år.
  Røver A beskrives som lys i huden, 175-180 cm høj og spinkel af bygning. Han var iført en sort T-shirt med regnbue farvet skrift på brystet, mørke bukser, sorte eller grå arbejdshandsker, hvidt bælte, røde Convers-skov og sort elefanthue.
  Røver B var afrikansk af udseende og også 175-180 cm høj og spinkel. Han havde mørke bukser og en mørk trøje på Han havde et hvidt bælte som makkeren og mørkeblå Convers-skov og også sort elefanthue. 
  Begge mænd bar sorte pistoler. Efter røveriet løb de ud af forretningen og formentlig i retning mod Torvegade.
  Mændene har formentlig inden og efter røveriet haft en form for overtøj på, som de har taget af under røveriet.
  Af videoen fremgår, at hele røveriet tog nøjagtigt 2 minutter og seks sekunder.
  